b'\n_START_ARTICLE_\nZemstvo\n_START_PARAGRAPH_\nZemstvo (\xc3\xaen limba rus\xc4\x83 veche: \xd0\xb7\xd1\xa3\xd0\xbcc\xd1\x82\xd0\xb2\xd0\xbe) era o form\xc4\x83 de guvernare local\xc4\x83 instituit\xc4\x83 \xc3\xaen timpul reformelor liberale din Imperiul Rus de \xc8\x9barul Alexandru al II-lea. Ideea cre\xc4\x83rii zemstvelor a fost a consilierului imperial Nicolai Miliutin. Prima zemstv\xc4\x83 a fost creat\xc4\x83 prin lege \xc3\xaen 1864, celelalte instituindu-se treptat (de exemplu, in Basarabia se aplic\xc4\x83 legea abia in 1870). Dup\xc4\x83 Revolu\xc8\x9bia din Octombrie, sistemul zemstvelor a fost abandonat._NEWLINE_Sistemul zemstvelor asigura consiliile de conducere districtuale sau provinciale din Rusia \xc3\xaentre 1864 \xc8\x99i 17 octombrie 1917. Toate clasele sociale, inclusiv \xc8\x9b\xc4\x83ranii, luau parte la alegerile pentru consiliile locale ale zemstvelor. Zemstvle se ocupau de problemele \xc3\xaenv\xc4\x83\xc8\x9b\xc4\x83m\xc3\xa2ntului primar, asisten\xc8\x9bei medicale, asisten\xc8\x9bei sociale, combaterii incendiilor, aprovizion\xc4\x83rii cu alimente \xc8\x99i ale \xc3\xaentre\xc8\x9binerii drumurilor \xc3\xaen localit\xc4\x83\xc8\x9bile respective, dar au fost primite cu ostilitate de radicali, a\xc8\x99a cum erau membrii Partidului Socialist Revolu\xc8\x9bionar, nihili\xc8\x99tii sau intelectualii de st\xc3\xa2nga, care doreau reforme mai profunde._NEWLINE_Nobilii aveau cea mai mare putere \xc3\xaen zemstve, \xc3\xaen timp ce 74% din membrii acestei forme de autoguvernare erau aristocra\xc8\x9bi, de\xc8\x99i ei nu reprezentau dec\xc3\xa2t 5% din popula\xc8\x9bie. Chiar \xc8\x99i a\xc8\x99a, zemstvele permiteau unui num\xc4\x83r mai mare de oameni s\xc4\x83-\xc8\x99i fac\xc4\x83 cunoscute p\xc4\x83rerile asupra modului \xc3\xaen care doreau s\xc4\x83 fie condus\xc4\x83 via\xc8\x9ba lor.'